Tlačová správa

25. február 2025

Prešov

**Svet očami Moniky Vontszemüovej: stretnutie a inšpiratívny večer v Prešove**

*Pozývame vás objaviť unikátny svet Moniky Vontszemüovej, významnej módnej návrhárky a výtvarníčky, ktorá je zároveň laureátkou ceneného ocenenia Roma Spirit 2024 v kategórii Kultúra. Tento jedinečný večer sa uskutoční v utorok 4. marca o 17:00 v priestoroch Divadla Viola v Prešove.*

Monika Vontszemüová je známa pre svoj inovatívny prínos v móde a výtvarnom umení, pričom svojou kolekciou pre ženy s väčšími veľkosťami posilnila inkluzívny dizajn na Slovensku. Jej tvorba, ktorá je hlboko inšpirovaná rómskou kultúrou, aktívne reprezentuje a popularizuje tento bohatý kultúrny odkaz. Na podujatí otvorí svoj svet a podelí sa o cesty, ktoré formovali jej umenie a pohľad na svet. Naživo predstaví príbehy, ktoré ju obohatili a definovali jej jedinečný prístup k móde a výtvarnému umeniu.

*"Umenie má moc meniť životy a prispievať k sociálnym zmenám,"* hovorí Monika, ktorá je výraznou osobnosťou v oblasti výtvarného umenia a módneho dizajnu, ktorá svojimi aktivitami obohacuje nielen slovenskú, ale aj medzinárodnú scénu. Svojim odvážnym krokom, kolekciou pre ženy s väčšími konfekčnými veľkosťami, otvorila diskusiu o telesnej rozmanitosti a sebaakceptácii.

Špeciálnym hosťom večera bude Monikin spolužiak, bývalý módny návrhár, fotograf Lukáš Kimlička.

Vstup na podujatie je bezplatný. Vzhľadom na obmedzenú kapacitu Divadla Viola odporúčame zaregistrovať sa čo najskôr, aby ste si zabezpečili účasť na tomto jedinečnom večeri plnom inšpirácie a umenia.

Pozývame všetkých záujemcov o umenie a kultúru, aby sa zaregistrovali a zažili tento nezabudnuteľný večer spolu s nami.

[Registrovať sa na podujatie](https://forms.gle/CJk6XrCveAhkishBA)

Ponorte sa do sveta Moniky Vontszemüovej a objavte večer, ktorý oživuje umenie a osobné príbehy prepojené s hlbšími kultúrnymi odkazmi.

Toto podujatie je súčasťou série podujatí Roma Spirit Akadémie, inšpirovaných laureátmi a finalistami ocenenia Roma Spirit. Tématické podujatia, realizované po celom Slovensku, sú určené pre profesionálov i širokú verejnosť. Vytvárajú priestor na zdieľanie skúseností, podporujú tvorivosť a otvárajú nové možnosti pre spoluprácu.

Roma Spirit je verejným ocenením a zviditeľnením inšpiratívnych príbehov a aktivít, ktoré prinášajú riešenia výziev, ktorým čelia rómske komunity a celá naša spoločnosť. Za uplynulé ročníky bolo na ocenenie Roma Spirit nominovaných 2279 výnimočných príbehov, osobností, aktivít a projektov. Za šestnásť rokov máme česť poznať 105 laureátov ocenenia.

Kontakt pre médiá:

Magdaléna Rothová

[rothova@acec.sk](mailto:rothova@acec.sk)

+918 632 003